Source: http://www.mototuristika.sk/index2.php?option=com_content&task=view&id=430&pop=1&page=0&Itemid=187
Timestamp: 2018-09-25 16:11:05+00:00
Document Index: 6221112

Matched Legal Cases: ['§ 3', '§ 1', '§ 5', '§ 7', '§ 7', '§ 43', '§ 1', '§ 4', '§ 5', '§ 7', '§7']

Mototuristický portál - Povinnosť používať bezpečnostné pásy a detské zádržné systémy
Od 1. júna nadobúda platnosť nariadenie vlády SR č. 554/2006 Z.z. o povinnom používaní bezpečnostných pásov a detských zadržiavacích zariadení vo vozidlách určitých kategórií.
Ministerstvo dopravy informuje o povinnosti používať bezpečnostné pásy a detské zádržné systémy od 1. júna 2007.
Uvádzame odpovede na najčastejšie otázky:
1. Stačia do automobilu auto sedáky pre deti od 6 do 10 rokov?
Vek dieťaťa nie je rozhodujúci pre použitie detského zadržiavacieho zariadenia. Rozhodujúcou je výška dieťaťa a sekundárne aj hmotnosť dieťaťa. Základné členenie detských zadržiavacích zariadení je uvedené v § 3 nariadenia vlády SR č. 554/2006 Z.z. o povinnom používaní bezpečnostných pásov a detských zadržiavacích zariadení vo vozidlách určitých kategórií. V princípe však „vzrastom väčšie deti“ môžu použiť podsedák v kombinácii s bezpečnostným pásom.
3. Koľko detí môže sedieť vzadu na sedákoch?
Použitie detského zadržiavacieho zariadenia je spravidla závislé od bezpečnostného pásu. Z hľadiska obsaditeľnosti vozidla je každé vozidlo typovo schválené pre určitý počet osôb, tento údaj je uvedený v osvedčení o evidencii vozidla a počet bezpečnostných pásov umiestnených vo vozidle spravidla zodpovedá tomuto údaju. S prihliadnutím na bezpečnosť cestnej premávky je nežiadúce, aby bola obsaditeľnosť vozidla prekročená.
4. Ak sa jedná o staršie vozidlo (Škoda 120), ktoré nemá vzadu bezpečnostné pásy, je možné voziť deti od 1 do 6 rokov?
Nariadenie vlády SR č. 554/2006 Z.z. o povinnom používaní bezpečnostných pásov a detských zadržiavacích zariadení vo vozidlách určitých kategórií sa vzťahuje na vozidlá, ktorých sedadlá sú vybavené bezpečnostným pásom, a ktoré sú určené na prevádzku v premávke na pozemných komunikáciách, ako to uvádza § 1 nariadenia.
Ostatné vozidlá (ktoré nie sú typovo schválené a vybavené bezpečnostnými pásmi) nie sú v režime citovaného nariadenia. V nich sú osoby prepravované aj naďalej v súlade s dikciou zákona č. 315/1996 Z.z. o premávke na pozemných komunikáciách v znení neskorších predpisov, napr. § 5 ods. 3.
5. Môže sedieť dieťa v normálnej autosedačke ( nie protismernej) na sedadle spolujazdca?
§ 7 ods. 2 hovorí, že vo vozidlách kategórie M1 a N1, v ktorých sú umiestnené dve detské autosedačky a v ktorých nedostatok priestoru bráni umiestneniu tretej sedačky, môže byť dieťa vo veku tri a viac rokov a s telesnou výškou menšou ako 150 cm pripútané na zadnom sedadle bezpečnostným pásom. Následne § 7 ods. 4 hovorí, že takéto dieťa nemožno usadiť na prednom sedadle a pripútať len bezpečnostným pásom.
Podmienky prepravy osôb na predných sedadlách primárne upravuje zákon NR SR č. 315/1996 Z. z. o premávke na pozemných komunikáciách v znení neskorších predpisov (§ 43 ods. 2).
6. Čo v prípade, že auto pre 5 osôb nemá vzadu stredný pás?
Nariadenie vlády SR sa vzťahuje na vozidlá, ktorých sedadlá sú vybavené bezpečnostným pásom, a ktoré sú určené na prevádzku v premávke na pozemných komunikáciách, ako to uvádza § 1 nariadenia vlády – predmet úpravy.
Niektoré typy 5-miestnych vozidiel boli v minulosti typovo schvaľované s povinnou výbavou 4 bezp. pásov, t.j. len 4 sedadlá boli vybavené pásmi a piate (spravidla stredné miesto na sedenie v zadnej časti vozidla) týmto pásom vybavené nebolo. Práve na takéto miesta sa vzťahuje § 4 ods. 3 nariadenia vlády.
Vozidlá, ktoré neboli v minulosti typovo schvaľované s povinnou výbavou bezpečnostných pásov, nariadenie vlády SR nerieši. Na tieto vozidlá sa vzťahuje len zákon 315/1996 Z. z. o premávke na pozemných komunikáciách v znení neskorších predpisov (§ 5 ods. 3).
7. Ako sa má riešiť preprava detí v taxíku?
Preprava vozidlom taxislužby je klasickou prepravou a za obvyklých podmienok sa na ňu vzťahuje nariadenie vlády. Predpokladáme, že práve taxislužby budú pri prepravách v obci využívať inštitút § 7 ods. 3 nariadenia vlády. V preprave mimo mesta táto výnimka neplatí a budú musieť byť vybavené požadovanými zadržiavacími systémami. Tu vyjdú po konzultácii s Cechom taxikárov v ústrety dispečingy taxislužieb.
8. Preprava detí v obci ( Podľa §7 ods. 3) – stačí v obci deti nad 3 roky pripútať pásom ?
9. Špecifický prípad: preprava 4 maloletých detí s rodičmi:
Ako sa posudzuje situácia, keď všetky deti sú umiestnené v autosedačkách – dve vzadu, jedno v smere jazdy na sedadle spolujazdca a najmenšie ( do 9 mes. ) je v „škrupinovej“ autosedačke na zadnom sedadle matke na kolenách ?
Z hľadiska obsaditeľnosti vozidla je každé typovo schválené pre určitý počet osôb a tento údaj je uvedený aj v Osvedčení o evidencii vozidla. Počet bezpečnostných pásov umiestnených vo vozidle zodpovedá tomuto údaju a s prihliadnutím na bezpečnosť cestnej premávky je nežiadúce, aby bola obsaditeľnosť vozidla prekročená. Do pozornosti dávame tú skutočnosť, že zavedením používania bezpečnostných systémov vozidla sa sleduje zníženie počtu zranení a úmrtí pri dopravných nehodách. Nepripútaní účastníci dopravnej nehody sú vystavení veľkému riziku úmrtí ale aj trvalému poškodeniu zdravia, dlhodobej liečbe a pod. Svojím nezodpovedným prístupom – nepoužitím adekvátneho bezpečnostného systému vozidla ohrozujú nie len svoj život ale aj životy ostatných spolucestujúcich, nakoľko sa v prípade dopravnej nehody ich telo pohybuje nepredvídaným, nekontrolovateľným spôsobom. Aj z tejto strany je potrebné vnímať spoločenské opodstatnenie zavedenia predmetnej povinnosti
zdroj: www.telecom.gov.sk
Súvisiace články Ako vybrať správnu autosedačku pre dieťa
Posledná aktualizácia ( Thursday, 31 May 2007 )